cun sino man siya', alin ay ang sucat pag isipin, aco', pag iiuang tambing manga capatid cong guilio. nang maguing isang oras na sa damit niya', pagquita, siya namang paglitao na nitong principeng masigla. lumuhod na sa harapan na haluquipquip ang camay, cordero', siyang cabagay at nangusap nang malubay. mariquit na bathala cometang naba sa lupa, magdala ca ngayong aua sa aquing ipag uiuica. aba mariquit na fenix at buang sacdal nang lamig, sa aquing tinagis tinagis mata mo po ay ititig. hindi co po maguing sala ang sa damit mo', pagcuha, at ugali nang may sinta quiquita nang daan baga. alin naman cayang buhay mahiguit sa sang libo man, na sa galit mo pong tangan hindi alising paminsan. caya mahal na princesa cun may galit ca pong dala, aco ay natatalaga sa bala mong iparusa. sagot nang princesang mahal cahit aco', may galit man, ay sa iyong pagcalagay nagdala nang caauaan. aling bagsic nang justicia ang magbibigay parusa, sa pacumbabang may sala dapat ang misericordia.